pythainlp/thai-financial-dataset huggingface dataset:
ส่วนที่ 1

ข้อมูลสรุป

(Executive Summary)

-   ผลิตภัณฑ์หลักของบริษัทสามารถแบ่งได้เป็น 2 สาย คือ กลุ่มสินค้าผลิตภัณฑ์ออดิโอและวีดีโอ
    ซึ่งมีการจำหน่ายทั้งในและต่างประเทศ และกลุ่มสินค้าผลิตภัณฑ์เกี่ยวกับภาพยนตร์
    อันประกอบด้วยภาพยนตร์วีซีดี และดีวีดี จำหน่ายในลักษณะรูปแบบสิทธิ์ให้เช่า และการขายขาด
    รวมทั้งการจำหน่ายลิขสิทธิ์ภาพยนตร์ต่างประเทศ เพื่อนำออกฉายในโรงภาพยนตร์
    โทรทัศน์ระบบบอกรับสมาชิก (CABLE TV) และ โทรทัศน์เสรี (FREE TV)

-   บริษัทมีโรงงาน 2 แห่ง แห่งแรก ตั้งอยู่ที่เขตยานนาวา กรุงเทพมหานคร
    เป็นอาคารสำนักงานใหญ่ และเป็นโรงงานผลิตสินค้าคอมแพ็กต์ดิสก์ ภาพยนตร์วีดีโอเทป
    และเทปคาสเซท และเป็นศูนย์กลางในการกระจายสินค้า แห่งที่สอง ตั้งอยู่ที่อำเภอปลวกแดง
    จังหวัดระยอง

-   ในธุรกิจภาพยนตร์ บริษัทได้มุ่งเน้นการขายสินค้าดีวีดี ซึ่งเริ่มมีอัตราการเติบโตสูงขึ้นเรื่อย ๆ
    และเป็นสินค้าที่มีอัตรากำไรสูง
    และได้หยุดการผลิตและจำหน่ายสินค้าภาพยนตร์ในรูปแบบวีดีโอเทป
    เนื่องจากความนิยมในตลาดที่ลดลงมาก
    ประกอบกับต้นทุนการผลิตที่สูงกว่าสินค้าวีซีดีและดีวีดีมาก
    และได้ขยายช่องทางการจำหน่ายลิขสิทธิ์ภาพยนตร์ไปสู่ โทรทัศน์ระบบบอกรับสมาชิก (CABLE
    TV) และ โทรทัศน์เสรี (FREE TV)

-   ส่วนธุรกิจเพลง บริษัทฯ ดำเนินการผลิตและจัดจำหน่าย ในรูปแบบ เทป
    ซีดีและวีซีดีคาราโอเกะ จากผู้สร้างสรรค์เพลงทั่วไป รวมทั้งผลิต
    รับจ้างผลิตและจัดจำหน่ายเทปเปล่า สินค้าที่ใช้บำรุงรักษาอุปกรณ์เครื่องเล่นประเภทวีดีโอ
    และออดิโอ

-   ในเดือนเมษายน 2547 ได้รับอนุมัติจากที่ประชุมสามัญผู้ถือหุ้น ครั้งที่ 1/2547
    ให้เปลี่ยนชื่อจาก “บริษัท ดิจิตอล ออนป้า อินเตอร์เนชั่นแนล จำกัด (มหาชน)” เป็น “บริษัท
    บีเอ็นที เอ็นเตอร์เทนเม้นท์ จำกัด (มหาชน)”
    และดำเนินการจดทะเบียนเปลี่ยนชื่อกับกระทรวงพาณิชย์ ในเดือนพฤษภาคม 2547

-   ในเดือนมิถุนายน 2547 ได้รับอนุญาตจากที่ประชุมวิสามัญผู้ถือหุ้น ครั้งที่ 2/2547
    จัดสรรหุ้นเพิ่มทุนให้จำนวนหุ้น 278,160,000 หุ้น มูลค่าที่ตราไว้หุ้นละ 1 บาท
    ให้กับบุคคลในวงจำกัด (ราคาไม่ต่ำกว่าร้อยละ 80 ของราคาปิดเฉลี่ยของหุ้นบริษัท)
    ราคาหุ้นละ 0.80 บาท คิดเป็นจำนวนเงิน 222.52 ล้านบาท
    และได้รับเงินเพิ่มทุนในเดือนกรกฎาคม 2547

-   บริษัทฯ มีธุรกิจใหม่ คือ การจัดกิจกรรมการแสดงคอนเสิร์ต ซึ่งดำเนินการจัดแสดงไปแล้ว 4
    ครั้ง และผลิตรายการ POP TV ให้กับสถานีโทรทัศน์กองทัพบกช่อง 5 ทุกวันเสาร์ เวลา
    16.00 – 16.30 น

-   ในเดือนธันวาคม 2547 บริษัทฯ ได้รับอนุมัติจากที่ประชุมวิสามัญผู้ถือหุ้นครั้งที่ 3/2547
    ให้จัดสรรหุ้นเพิ่มทุนจำนวน 930,960,000 หุ้น มูลค่าหุ้นละ 0.40 บาท ให้กับผุถือหุ้นเดิม
    ในอัตราส่วน 1 หุ้นเดิมต่อ 1 หุ้นใหม่ คิดเป็นเงิน 372.38 ล้านบาท
4. การวิจัยและพัฒนา

บริษัทฯ มีแผนการในการพัฒนาผลิตภัณฑ์ บริการ และการดำเนินงานในส่วนต่าง ๆ
ให้สอดคล้องต่อการเปลี่ยนแปลงของเทคโนโลยีและสภาวการณ์ของตลาด โดยในปี 2548 บริษัทฯ
ได้พัฒนารูปแบบการดำเนินงานโดยต่อเนื่อง มีการสรรหาอุปกรณ์การผลิตรายการที่ต้นทุนไม่สูง
ทว่ามีประสิทธิภาพ พร้อมมีบริการหลังการขาย
ดำเนินการเปลี่ยนรูปแบบจากระบบอะนาล็อกเป็นดิจิตอล
เพื่อประสิทธิภาพในการควบคุมและการปฏิบัติงานในระยะยาว
อีกทั้งยังมีการสำรวจวิเคราะห์ความนิยมผ่านทางบริษัทสำรวจความนิยม (rating) และผ่านระบบ
SMS เพื่อนำมาปรับปรุงรูปแบบรายการให้สอดคล้องกับความต้องการของตลาด

สำหรับปี 2549 บริษัทฯ มีโครงการวิจัยและพัฒนาร่วมกับผู้ประกอบการพันธมิตรในธุรกิจนี้
เพื่อเสริมสร้างศักยภาพในการดำเนินงานให้ครบวงจรและก้าวไปพร้อมกับการเปลี่ยนแปลงของเทคโนโลยีอย่างต่อเนื่อง
ส่วนที่ 2

บริษัทที่ออกหลักทรัพย์

(Executive Summary)

บริษัท บีเอ็นที เอ็นเตอร์เทนเม้นท์ จำกัด (มหาชน) (“บริษัทฯ” หรือ “บีเอ็นที
เอ็นเตอร์เทนเม้นท์” หรือ “BNT”)
เป็นบริษัทที่จดทะเบียนในตลาดหลักทรัพย์ในหมวดบันเทิงและสันทนาการ
ประกอบธุรกิจสื่อวิทยุกระจายเสียง โทรทัศน์ระบบบอกรับสมาชิก ภาพยนตร์ และกิจกรรมพิเศษ
โดยมีที่ตั้งสำนักงานใหญ่ที่ 43/4 ตรอกนอกเขต ถนนเลียบแม่น้ำเจ้าพระยา แขวงช่องนนทรี
เขตยานนาวา กรุงเทพมหานคร 10120 ปัจจุบันได้ย้ายสำนักงานไปอยู่ ณ เลขที่ 390
อาคารรามสแควร์ ถนนรามคำแหง แขวงหัวหมาก เขตบางกะปิ กรุงเทพฯ 10240
ทะเบียนบริษัทเลขที่ 0107537002290 (เดิมเลขที่ บมจ. 476 )โทรศัพท์ (662) 736-3850
โทรสาร (662) 736-3851 เว็บไซต์: www.bnt-ent.com
7. ข้อพิพาททางกฎหมาย

บริษัทไม่มีคดีความที่เป็นข้อพิพาททางกฎหมายที่มีจำนวนสูงกว่าร้อยละ 5.91 ของส่วนของผู้ถือหุ้น ณ
วันที่ 31 ธันวาคม 2548
ส่วนที่ 1

ข้อมูลสรุป

(Executive Summary)

-   ธุรกิจหลักของบริษัทฯ สามารถแบ่งได้เป็น 4 กลุ่มธุรกิจ คือ (1)
    กลุ่มธุรกิจสื่อวิทยุกระจายเสียง (2) กลุ่มธุรกิจโทรทัศน์ระบบบอกรับสมาชิก (3)
    กลุ่มธุรกิจภาพยนตร์ และ (4) กลุ่มธุรกิจกิจกรรมพิเศษ

-   ในธุรกิจสื่อวิทยุกระจายเสียง บริษัทฯ ได้ผลิตรายการวิทยุออกอากาศ 4 สถานี
    โดยรูปแบบรายการของแต่ละสถานีจะแตกต่างกันออกไป มีกลุ่มเป้าหมายที่ชัดเจน
    ครอบคลุมผู้ฟังวิทยุกลุ่มหลัก ต่าง ๆ

-   กลุ่มธุรกิจโทรทัศน์ระบบบอกรับสมาชิก อาจแบ่งได้เป็น 2 สายงาน คือ

    -   สายงานผลิตรายการเพื่อออกอากาศทาง สไมล์เน็ตเวิร์ก
        เป็นการผลิตรายการออกอากาศผ่านระบบดาวเทียม จำนวน 6 ช่อง
        โดยเริ่มดำเนินการตั้งแต่เดือนมิถุนายน 2548
        กลุ่มเป้าหมายคือผู้ประกอบการโทรทัศน์ระบบบอกรับสมาชิก หรือ
        เคเบิลท้องถิ่นทั่วประเทศ ซึ่งเป็นผู้ซื้อรายการจากบริษัทฯ
        เพื่อให้ได้สิทธิในการเผยแพร่รายการสไมล์เน็ตเวิร์ก ทั้ง 6
        ช่องสู่ผู้รับชมทางบ้านในเขตพื้นที่ของตน

    -   สายงานผลิตรายการแชนแนล (วี) ไทยแลนด์ บริษัทฯ ได้ร่วมทุนกับบริษัท แชนแนล (วี)
        เนเธอร์แลนด์ นัมเบอร์ 1 บีวี จำกัด และสตาร์ เกาหลี โดยเข้าเป็นผู้ถือหุ้นใน บริษัท
        แชนแนล (วี) (ประเทศไทย) จำกัด ซึ่งเป็นผู้ผลิตรายการเพลงช่อง Channel [V]
        Thailand ที่มีชื่อเสียงและได้รับการยอมรับเป็นอย่างดี

-   สำหรับธุรกิจภาพยนตร์ บริษัทฯ ได้นำภาพยนตร์เข้าฉายในโรงภาพยนตร์
    และจัดจำหน่ายสินค้าภาพยนตร์ในรูปแบบของวีซีดีและดีวีดี นอกจากนี้
    ยังได้นำภาพยนตร์ที่บริษัทฯ เป็นเจ้าของลิขสิทธิ์มาใช้ประโยชน์ผ่านทางกลุ่มธุรกิจอื่นของบริษัท
    เป็นการสร้างรายได้เพิ่มจากทรัพยากรที่มีอยู่อย่างเต็มที่

-   ในส่วนของกลุ่มกิจกรรมพิเศษ บริษัทฯ
    เป็นผู้จัดกิจกรรมการแสดงคอนเสิร์ตของศิลปินทั้งในและต่างประเทศ
    อีกทั้งยังมีกิจกรรมพิเศษอื่น ๆ อาทิ
    การจัดการแข่งขันฟุตบอลระหว่างทีมชาติไทยกับทีมรีลแมดริด

-   นอกจากนี้ บริษัทฯ ยังดำเนินการผลิตและจัดจำหน่ายซีดี วีซีดี และดีวีดี
    จากบริษัทเพลงและลูกค้าทั่วไป รวมทั้งผลิต รับจ้างผลิต และจัดจำหน่ายเทปเปล่า
    สินค้าที่ใช้บำรุงรักษาอุปกรณ์เครื่องเล่นประเภทวิดีโอ และออดิโอ

-   บริษัทฯ มีโรงงาน 2 แห่ง แห่งแรก ตั้งอยู่ที่เขตยานนาวา กรุงเทพมหานคร
    เป็นอาคารสำนักงานใหญ่ โรงงานผลิตสินค้า และเป็นศูนย์กลางกระจายสินค้า
    แห่งที่สองตั้งอยู่ที่อำเภอปลวกแดง จังหวัดระยอง
6. โครงการในอนาคต

  ในปี 2549 บริษัทฯ มีโครงการในอนาคต ดังนี้

1.  บริษัทฯ จะสรรหาสัมปทานคลื่นวิทยุเพิ่มเติม เพื่อเพิ่มช่องทางการตลาด
    อันจะนำไปสู่รายได้ที่เพิ่มขึ้น อีกทั้งยังเป็นการกระจายค่าใช้จ่าย ลดต้นทุนการผลิตโดยรวม
    นอกจากนี้ บริษัทฯ มีโครงการปรับปรุงระบบการออกอากาศเป็นระบบดิจิตอล
    เพื่อเพิ่มคุณภาพของรายการ อีกทั้งเป็นระบบที่มีความคล่องตัว สามารถควบคุมและตรวจสอบได้
    นับเป็นระบบที่มีประสิทธิภาพและจะลดต้นทุนได้เป็นอย่างมากในอนาคต

2.  เนื่องจากปัจจุบันอินเตอร์เน็ตและโทรศัพท์เคลื่อนที่ได้กลายเป็นส่วนสำคัญในชีวิตประจำวัน
    บริษัทฯ
    จึงมีแผนการหาพันธมิตรผู้เชี่ยวชาญเพื่อศึกษาถึงแนวทางการออกอากาศรายการโทรทัศน์มิติใหม่
    ผ่านเทคโนโลยีทันสมัย อาทิ อินเตอร์เน็ตความเร็วสูง (บรอดแบนด์) วีดีโอในโทรศัพท์มือถือ
    และ เทคโนโลยี 3G เป็นต้น
    เพื่อเป็นการเพิ่มช่องทางในการหารายได้และเป็นการใช้ทรัพยากรรายการที่มีอยู่อย่างเต็มประสิทธิภาพ

3.  บริษัทฯ จะหาพันธมิตรเพื่อร่วมในการสรรหาลิขสิทธิ์ภาพยนตร์ อันจะเป็นการลดค่าใช้จ่าย
    อีกทั้งยังเป็นการเพิ่มโอกาสในการนำภาพยนตร์เข้าฉายในโรงภาพยนตร์และช่องทางการขายอื่นๆ

4.  นอกจากการสรรหาศิลปินต่างประเทศที่มีชื่อเสียงและเป็นที่นิยมเพื่อมาแสดงคอนเสิร์ตในประเทศไทยแล้ว
    บริษัทฯ ยังมีแผนการสร้างกิจกรรมคอนเสิร์ตในรูปแบบใหม่ ๆ
    รวมถึงเป็นผู้จัดประสานงานรับจัดงานกิจกรรมต่าง ๆ ให้แก่ผู้สนใจ

5.  บริษัทฯ มีแผนการสร้างและขยายแบรนด์ Channel [V] Thailand
    เนื่องจากสัญลักษณ์ดังกล่าวมีภาพลักษณ์ที่ดี และเป็นที่รู้จักอย่างกว้างขวาง
    สามารถสร้างเป็นแบรนด์เพื่อนำไปใช้กับสินค้าและบริการต่าง ๆ
    เพื่อเป็นการสร้างมูลค่าเพิ่มเติมได้ อาทิ Merchandizing หรืออื่น ๆ

6.  โครงการสื่อนอกบ้าน (Out of Home Media) โดยเฉพาะอย่างยิ่ง สื่อป้ายโฆษณา
    (Billboard) เนื่องจากสื่อดังกล่าวได้รับความนิยมเพิ่มขึ้นเป็นอย่างมาก
    มีการพัฒนารูปแบบใหม่ ๆ ที่ส่งเสริมสินค้าให้โดดเด่นยิ่งขึ้น อาทิ การโฆษณารอบตัวตึก
    (Building Wrap), จอแอลซีดี, จอพลาสมา และอื่น ๆ โดยมีการลงทุนไม่สูง
    การบำรุงรักษาง่าย
    ธุรกิจสื่อป้ายโฆษณาดังกล่าวนอกจากได้รับความสนใจเป็นอย่างยิ่งจากบริษัทโฆษณาแล้ว
    ยังเอื้ออำนวยกับธุรกิจอื่น ๆ ของบริษัทฯ ที่มีอยู่ในปัจจุบันอีกด้วย
10. การควบคุมภายใน

  ในการประชุมคณะกรรมการตรวจสอบบริษัทฯ ครั้งที่ 1/2550 เมื่อวันที่ 26 มกราคม 2550
  คณะกรรมการตรวจสอบได้ร่วมกับฝ่ายบริหารของบริษัทฯในการประเมินผลระบบการควบคุมภายในของปี
  2549
  โดยการพิจารณาจากแบบประเมินความเพียงพอของระบบการควบคุมภายในที่ฝ่ายบริหารจัดทำขึ้นและสรุปได้ว่า
  จากการประเมินระบบการควบคุมภายในของบริษัทฯและบริษัทย่อยในด้านต่าง ๆ 5 ส่วน คือ
  องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
  ระบบสารสนเทศและการสื่อสารข้อมูล และระบบการติดตาม

  คณะกรรมการมีความเห็นว่า
  ระบบการควบคุมภายในของบริษัทฯและบริษัทย่อยมีความเพียงพอระดับหนึ่ง
  ซึ่งสามารถป้องกันการนำทรัพย์สินของบริษัทฯไปใช้โดยไม่มีอำนาจได้

  สำหรับข้อควรปรับปรุงในระบบการควบคุมภายในเกี่ยวกับลูกหนี้การค้า สินค้าคงเหลือ ลูกหนี้อื่น
  ลูกหนี้เงินทดรองจ่าย เงินให้กู้ยืม เจ้าหนี้การค้าและหนี้สินหมุนเวียน
  ที่ผู้สอบบัญชีได้ให้ความเห็นในที่ประชุมคณะกรรมการตรวจสอบ ได้ร่วมกันพิจารณาหาแนวทางแก้ไข
  กำหนดระยะเวลาและการติดตามผล
  เพื่อการแก้ไขปัญหาดังกล่าวและพยายามปรับปรุงจุดอ่อนตามที่ผู้สอบบัญชีเสนอ

  คณะกรรมการตรวจสอบได้ร่วมพิจารณาแนวทางในการแก้ไขที่เสนอโดยฝ่ายจัดการ ดังนี้

+-------------------------------+--------------------------------------+
|   ข้อแนะนำ หรือข้อควรปรับปรุง      |   แนวทางแก้ไขและความคืบหน้า             |
+-------------------------------+--------------------------------------+
|   บริษัทฯมีลูกหนี้การค้า เงินทดรองจ่าย |   บร                                 |
|   ลูกหนี้อื่นและเงินให้กู้ยืมก          | ิษัทฯมีนโยบายให้ชำระเมื่อครบกำหนดเช่นเดียวกับ |
| ับบริษัทฯที่เกี่ยวข้องกันที่ค้างนานเกินกว่า |                                      |
|   12 เดือน                     |   บริษัทอื่น หากไม่ชำระก็จะดำเนินการ โดย    |
|   แต่ไม่มีกา                     |                                      |
| รพิจารณาตั้งสำรองค่าเผื่อหนี้สงสัยจะสูญ | -   ทำหนังสือทวงถามให้ชำระหนี้ หากไม่ชำระ  |
|                               |                                      |
|                               | -   ดำเนินการฟ้องร้องคดีบังคับตามกฎหมาย    |
+-------------------------------+--------------------------------------+
|   บริษ                         |   บริษัท                               |
| ัทฯมีเจ้าหนี้การค้ากับบริษัทที่เกี่ยวข้องกัน | ฯมีนโยบายให้มีการจ่ายชำระเช่นเดียวกับบริษัทอื่น |
|   เจ้าหนี้การค้าและหน             |                                      |
| ี้สินหมุนเวียนอื่นที่ค้างชำระเป็นเวลานาน |   แต่ในปี 2549                         |
|                               |   การดำเนินงานของบริษัทฯไม่เป็นไปตาม      |
|                               |                                      |
|                               |   แผนที่วางไว้ ส่งผลกระทบต่อสภาพคล่อง      |
|                               |   และทำให้                            |
|                               |                                      |
|                               |   การจ่ายชำระหนี้คาดเคลื่อน               |
+-------------------------------+--------------------------------------+
4. การวิจัยและพัฒนา

บริษัทฯได้เล็งเห็นความสำคัญในเรื่องของการวิจัยและพัฒนาเป็นอย่างยิ่งเนื่องจากในธุรกิจของสื่อและป้ายโฆษณารวมถึงโฆษณาในโทรทัศน์ระบบบอกรับสมาชิกนั้น
ข้อมูลที่จะสนับสนุนการตัดสินใจลงโฆษณาเป็นสิ่งที่ทางบริษัทโฆษณาและเจ้าของสินค้าผู้ให้การสนับสนุนสื่อโฆษณาเป็นสิ่งที่จำเป็นมาก
แต่เนื่องจากยังไม่มีหน่วยงานหรือบริษัทสำรวจความนิยมของรายการ (rating)
ในโทรทัศน์ระบบบอกรับสมาชิก ทางบริษัทฯจึงได้ตั้งหน่วยงานย่อยเพื่อรับผิดชอบในการสนับสนุนข้อมูล
การวิจัยรวมถึงการพัฒนาธุรกิจให้สอดคล้องกับความต้องการของบริษัทโฆษณาและเจ้าของสินค้าผู้ให้การสนับสนุนสื่อโฆษณา
ทั้งนี้ยังเป็นข้อมูลที่สะท้อนกลับไปยังหน่วยงานด้านการผลิตรายการ
เพื่อให้ได้รายการที่เข้าถึงผู้ชมอย่างแท้จริง

โครงการวิจัยเพื่อการพัฒนาที่ทางบริษัทฯได้จัดทำอย่างต่อเนื่องได้แก่

4.1
การวิจัยเรื่องทัศนคติและพฤติกรรมการใช้บริการรับชมรายการต่างๆผ่านระบบเคเบิ้ลทีวีทั่วประเทศ
ซึ่งจัดทำขึ้นทุกไตรมาศ

4.2 การจัดทำการเก็บรวบรวมข้อมูลของผู้ชมรายการของ LIVE TV ที่โทรศัพท์หรือ SMS
เข้ามาในรายการสดเพื่อพูดคุย เล่นเกม หรือขอเพลงจากทางวีเจทั้งในช่อง POP และ ไทยไชโย

4.3 จัดการเยี่ยมชมสถานี บรรยายลักษณะธุรกิจเคเบิ้ลทีวี
รวมถึงนำบริษัทโฆษณาและเจ้าของสินค้าผู้สนใจที่จะสนับสนุนสื่อโฆษณาไปสัญจรต่างจังหวัดเพื่อเยี่ยมชมและเห็นถึงศักยภาพในธุรกิจผู้ประกอบการเคเบิลทีวีทั่วประเทศร่วมกับทางสมาคมเคเบิ้ลทีวีแห่งประเทศไทย

4.4 การออกนิตยสารรายเดือนภายใต้ชื่อ Live Magazine ซึ่งเป็นนิตยสารแจกฟรีสำหรับสมาชิก
LIVE TV ผ่านทางผู้ประกอบการเคเบิ้ลทีวีทั่วประเทศ
และยังได้จัดส่งให้กับทางบริษัทโฆษณาและเจ้าของสินค้าต่างๆ เพื่อให้ทราบถึงตัวรายการต่างๆใน
Live TV และยังสามารถเป็นสื่อสนับสนุนสื่อหลักได้

4.5 จัดทำ LIVE TV CALL CENTER หรือศูนย์บริการข้อมูลผู้ใช้บริการโทรทัศน์ผ่านดาวเทียม
LIVE TV เป็นศูนย์กลางข้อมูลข่าวสารเพื่ออำนวยประโยชน์และความสะดวก
โดยเป็นแหล่งรวบรวมข้อมูลทุกๆ เช่น
ข้อมูลเกี่ยวกับผู้ประกอบการเคเบิ้ลท้องถิ่นที่ให้บริการในพื้นที่ต่างๆ
รับข้อมูลคุณภาพการให้บริการและความพึงพอใจในรายการ สำรวจความคิดเห็นด้านต่างๆ
ข้อมูลกิจกรรมต่างๆ

4.6 ทางหน่วยงานธุรกิจรับจ้างโฆษณา ทำป้ายโฆษณา และให้เช่าป้ายโฆษณา
ยังได้มีทีมงานสำรวจสถานที่ติดตั้งป้ายโฆษณาเพิ่มเติมโดยเน้นจุดที่มีการสัญจรหนาแน่น
รวมถึงได้มีการทำวิจัยสำรวจความคิดเห็นต่อสื่อโฆษณาใหม่ๆก่อนที่จะตัดสินใจลงทุนและพัฒนาขึ้นใช้จริง

4.7 การพัฒนาร่วมกับผู้ประกอบการพันธมิตรในธุรกิจนี้
เพื่อเสริมสร้างศักยภาพในการดำเนินงานให้ครบวงจรและก้าวไปพร้อมกับการเปลี่ยนแปลงของเทคโนโลยีอย่างต่อเนื่อง
เช่นการร่วมกับผู้ประกอบการเคเบิลทีวีทำกิจกรรมกับเทศกาลท้องถิ่น
การพัฒนาเทคโนโลยีร่วมกับผู้ประกอบการเคเบิ้ลทีวีเพื่อเพิ่มมูลค่าให้กับธุรกิจเคเบิ้ลทีวี
ส่วนที่ 1

ข้อมูลสรุป

(Executive Summary)

  บริษัทไลฟ์อินคอร์ปอเรชั่น จำกัด (มหาชน)
  ดำเนินธุรกิจให้บริการรายการบันเทิงและโฆษณาผ่านสื่อ

-   ธุรกิจหลักของบริษัทฯและบริษัทย่อย สามารถแบ่งได้เป็น 4 กลุ่มธุรกิจ คือ

1.  ธุรกิจผลิตรายการบันเทิงสำหรับโทรทัศน์ระบบบอกรับสมาชิก

2.  ธุรกิจรับจ้างโฆษณา ทำป้ายโฆษณา และให้เช่าป้ายโฆษณา

3.  ธุรกิจภาพยนตร์

4.  ธุรกิจสื่อวิทยุกระจายเสียง

-   กลุ่มธุรกิจโทรทัศน์ระบบบอกรับสมาชิก อาจแบ่งได้เป็น 2 สายงาน คือ

    -   สายงานผลิตรายการเพื่อออกอากาศทาง ไลฟ์ทีวี
        เป็นการผลิตรายการออกอากาศผ่านระบบดาวเทียม (ไทยคม 5) จำนวน 6 ช่อง
        กลุ่มเป้าหมายคือผู้ประกอบการโทรทัศน์ระบบบอกรับสมาชิกทั่วประเทศ
        ซึ่งเป็นผู้ซื้อรายการจากบริษัทฯ เพื่อให้ได้สิทธิในการเผยแพร่รายการของไลฟ์ทีวี ทั้ง 6
        ช่องสู่ผู้รับชมทางบ้านในเขตพื้นที่ของตน บริษัทฯมีรายได้จากธุรกิจนี้
        จากค่าสมาชิกบอกรับรายการที่เป็นผู้ประกอบการโทรทัศน์ระบบบอกรับสมาชิกและรายได้จากบริษัทโฆษณาและเจ้าของสินค้าผู้สนับสนุนรายการ
        ปัจจุบันมีผู้ประกอบการเคเบิลทีวีซึ่งเป็นลูกค้าซื้อรายการจากบริษัทฯถึงประมาณร้อยละ80
        ของผู้ประกอบการทั่วประเทศ

    -   สายงานผลิตรายการแชนแนล (วี) ไทยแลนด์ บริษัทฯ ได้ร่วมทุนกับบริษัท แชนแนล (วี)
        เนเธอร์แลนด์ นัมเบอร์ 1 บีวี จำกัด โดยเข้าเป็นผู้ถือหุ้นใน บริษัท แชนแนล (วี)
        (ประเทศไทย) จำกัด ซึ่งเป็นผู้ผลิตรายการเพลงช่อง Channel [V] Thailand
        ที่มีชื่อเสียงและได้รับการยอมรับเป็นอย่างดี ออกอากาศทางเคเบิลทีวี ทรูวิชั่นช่อง 59

-   บริษัทฯ ให้บริการครบวงจรในเรื่องสื่อโฆษณานอกที่อยู่อาศัย (Out of Home Media)
    ทั้งการจัดหา การออกแบบ การจัดทำ และให้เช่าป้ายโฆษณาขนาดใหญ่ (Billboard)
    และสื่อโฆษณาดิจิตัลมีเดียครอบคลุมหลายพื้นที่

-   สำหรับธุรกิจภาพยนตร์ บริษัทฯ ได้นำภาพยนตร์เข้าฉายในโรงภาพยนตร์
    และจัดจำหน่ายสินค้าภาพยนตร์ในรูปแบบของวีซีดีและดีวีดี นอกจากนี้
    ยังได้นำภาพยนตร์ที่บริษัทฯ เป็นเจ้าของลิขสิทธิ์มาใช้ประโยชน์ผ่านทางกลุ่มธุรกิจอื่นของบริษัทฯ
    เป็นการสร้างรายได้เพิ่มจากทรัพยากรที่มีอยู่อย่างเต็มที่

-   ในธุรกิจสื่อวิทยุกระจายเสียง บริษัทฯเป็นเจ้าของสัมปทานคลื่นวิทยุ ความถี่ FM 99.5 MHz
    ร่วมผลิตรายการวิทยุตลอด 24 ชั่วโมง ภายใต้ชื่อ เดอะเรดิโอ 99.5 (The Radio
    Double Nine Point Five) โดยมีรูปแบบรายการเป็นเพลงสากล
    และมีแนวทางการเปิดเพลงที่ชัดเจน เจาะกลุ่มเป้าหมายผู้ฟังเพลงเฉพาะกลุ่ม

สำหรับแนวทางการประกอบธุรกิจในอนาคต ทางด้านรายการโทรทัศน์ออกอากาศผ่านระบบดาวเทียม
บริษัทฯ มุ่งเน้นการพัฒนาและขยายรูปแบบรายการใหม่ๆ เช่น รายการกีฬา รายการเพื่อสุขภาพ
รายการเรียลลิตี้โชว์ รายการวาไรตี้ และรายการเกมส์โชว์ เป็นต้น
เพื่อให้ตอบสนองกลุ่มผู้ชมได้อย่างครบครัน นอกจากนี้ บริษัทฯ จะหาพันธมิตร
เพื่อพัฒนารูปแบบการให้บริการพิเศษเพิ่มเติมผ่านโครงข่ายเคเบิลของผู้ประกอบการเคเบิลทีวีทั่วประเทศ
(LiveNET) ทางด้านสื่อโฆษณานอกบ้าน ก็จะมีการขยายธุรกิจไปยังสื่อใหม่ๆ เช่น
สื่อโฆษณาดิจิตัลมีเดียในอาคารสำนักงาน สื่อโฆษณาเรือข้ามฟาก ท่าเรือ และเรือด่วน ตลอดจน
สื่อโฆษณาในสถานบันเทิง ร้านอาหาร รถร่วม ขสมก-สุวรรณภูมิ Shuttle Bus, Impact Link
และสื่อโฆษณาในสวนสาธารณะและสถานที่ออกกำลังกายเป็นต้น

หมายเหตุ:

1.  ปัจจัยความเสี่ยงได้แสดงไว้ในข้อ 1 ส่วนที่ 2 ของรายงานนี้

2.  โครงสร้างรายได้ของบริษัทฯ ได้แสดงไว้ในข้อ 2 ส่วนที่ 2 ของรายงานนี้
8. โครงสร้างเงินทุน

1.  หลักทรัพย์ของบริษัท

ณ วันที่ 31 ธันวาคม 2549 บริษัทมีทุนจดทะเบียน 460 ล้านบาท และทุนที่เรียกชำระแล้ว 446.96
ล้านบาท แบ่งเป็นหุ้นสามัญ 446.96 ล้านหุ้น มูลค่าที่ตราไว้หุ้นละ 1 บาท

ณ วันที่ 12 กุมภาพันธ์ 2550 บริษัทมีทุนจดทะเบียน 460 ล้านบาท และทุนที่เรียกชำระแล้ว 460
ล้านบาท แบ่งเป็นหุ้นสามัญ 460 ล้านหุ้น มูลค่าที่ตราไว้หุ้นละ 1 บาท

ข้อตกลงระหว่างกลุ่มผู้ถือหุ้นใหญ่

-   ไม่มี -

2.  ผู้ถือหุ้น

  กลุ่มผู้ถือหุ้นที่ถือหุ้นสูงสุด 10 รายแรก ณ วันปิดสมุดทะเบียนล่าสุดวันที่ 6 ธันวาคม 2549

+---+-------------------------------------------+-------------+--------+
|   | ชื่อกลุ่มผู้ถือหุ้น                                | จำนวนหุ้น     | ร้อยละ  |
+---+-------------------------------------------+-------------+--------+
| 1 | นายชยุตม์ ลี้อิสสระนุกูล                         | 11,499,465  | 5.00   |
+---+-------------------------------------------+-------------+--------+
| 2 | น.ส. ฉัตร์สุดา เบ็ญจนิรัตน์                      | 11,297,720  | 4.91   |
+---+-------------------------------------------+-------------+--------+
| 3 | นางพวงพันธุ์ บูลภักดิ์                           | 11,093,171  | 4.82   |
+---+-------------------------------------------+-------------+--------+
| 4 | น.ส. พรจิต บุญประชา                         | 11,000,075  | 4.78   |
+---+-------------------------------------------+-------------+--------+
| 5 | นายเทิดพันธ์ อิศรางกูร ณ อยุธยา                 | 11,000,050  | 4.78   |
+---+-------------------------------------------+-------------+--------+
| 6 | นางวัลลีย์ พิทักษ์                              | 10,500,000  | 4.57   |
+---+-------------------------------------------+-------------+--------+
| 7 | พ.อ.หญิงศรีกัญญา ทองใบใหญ่                    | 6,339,837   | 2.81   |
+---+-------------------------------------------+-------------+--------+
| 8 | นางโฉมสุดา หงษ์นคร                          | 4,171,078   | 2.76   |
+---+-------------------------------------------+-------------+--------+
| 9 | นายพิเชฐ พิศุทธกุล                            | 4,000,000   | 2.19   |
+---+-------------------------------------------+-------------+--------+
| 1 | บริษัท ไทยเอ็นวีดีอาร์ จำกัด                     | 3,919,315   | 1.81   |
| 0 |                                           |             |        |
+---+-------------------------------------------+-------------+--------+
|   | รวม                                       | 84,820,711  | 36.88  |
+---+-------------------------------------------+-------------+--------+
|   | จำนวนหุ้นทั้งหมด ณ วันปิดสมุดทะเบียน              | 230,000,000 | 100.00 |
+---+-------------------------------------------+-------------+--------+

  2. นโยบายการจ่ายเงินปันผล

ในปี 2549 บริษัทไม่มีการจ่ายเงินปันผลเนื่องจากบริษัทมีผลประกอบการขาดทุน
และยังมีผลขาดทุนสะสม
6. โครงการในอนาคต

ในปี 2550 บริษัทฯ มีโครงการในอนาคต ดังนี้

1. LIVE NET
การพัฒนารูปแบบการให้บริการพิเศษเพิ่มเติมผ่านโครงข่ายเคเบิลของทางผู้ประกอบการเคเบิลทีวีทั่วประเทศ
ซึ่งจะเป็นการเพิ่มมูลค่าให้กับธุรกิจเคเบิลทีวี
อีกทั้งยังตอบสนองความต้องการให้กับผู้ชมอย่างเบ็ดเสร็จ

2. บริษัทฯ จะหาพันธมิตรในการผลิตรายการเพื่อออกอากาศทางฟรีทีวี
และการจัดทำกิจกรรมพิเศษที่สนับสนุนรายการที่ออกอากาศอย่างต่อเนื่อง รวมถึงเป็นผู้จัด
ประสานงานรับจัดกิจกรรมในรูปแบบต่างๆให้กับบริษัทโฆษณาและเจ้าของสินค้าต่างๆ
ที่หันมาให้ความสนใจในการทำกิจกรรมควบคู่ไปกับการโฆษณา

3. บริษัทฯ จะหาพันธมิตรทางธุรกิจในการจัดหาเนื้อหาและรูปแบบรายการ เช่นรายการกีฬา
รายการเด็ก รายการสุขภาพ รายการเรียลลิตี้โชว์ เกมโชว์
รวมถึงกิจกรรมสนับสนุนและประชาสัมพันธ์ช่อง มาเสริมรายการหลักของทาง LIVE TV
เพื่อตอบสนองผู้ประกอบการเคเบิลทีวีและกลุ่มผู้ชมได้อย่างครบครัน

4. ปรับเปลี่ยนช่อง FTV ซึ่งเป็นช่องเกี่ยวกับแฟชั่น เป็นช่อง VARIETY ONE
ซึ่งจะมีเนื้อหาด้านสาระบันเทิง ที่ผลิตขึ้น การพรีวิวรายการเด่นๆจากช่องป๊อบ ช่องไทยไชโย
ช่องอีดีเอ็น ผนวกเข้ากับรายการแฟชั่นเดิม
โดยจะปล่อยให้เป็นช่องเปิดฟรีให้ผู้ชมที่มีจานรับสัญญาณดาวเทียมสามารถรับชมได้
เพื่อเป็นการเปิดกว้างให้กับผู้ชมที่ยังไม่เคยรับชมรายการได้ลองเปิดชมรายการต่างๆของทาง LIVE
TV

5. บริษัทฯ ยังมีแนวทางในการขยายธุรกิจไปยังสื่อโฆษณาแนวใหม่อีกหลายๆ โครงการ อาทิ

5.1 สื่อโฆษณาดิจิตัลมีเดียในอาคารสำนักงาน (Digital Media Network Screens)

เป็นสื่อโฆษณาในจอแอลซีดีขนาด 15 นิ้ว และ 42 นิ้ว ทั้งหมด 121 จอในอาคารสำนักงาน 8 แห่ง
คืออาคารเมืองไทยภัทรคอมเพล็กซ์ อาคารจัสมินซิตี้ อาคารสิรินรัตน์ อาคารสรชัย อาคารบีเคไอ
อาคารเอ็มไพร์ทาวเวอร์ อาคารเอสซีบีปาร์ค และอาคารวอลล์สตรีททาวเวอร์
โดยได้เริ่มโครงการนำร่อง ทำการทดลองออกอากาศและขายโฆษณาที่อาคารจัสมินซิตี้ สุขุมวิท 23
ซึ่งได้รับการตอบรับจากทั้งเจ้าของอาคารสำนักงานและบริษัทโฆษณาเป็นอย่างสูง

5.2 สื่อโฆษณาเรือข้ามฟาก ท่าเรือ เรือด่วน

ในขั้นแรกจะเริ่มทำการจัดทำโฆษณาเพื่อให้เช่าบริเวณ 4 ท่าเรือใหญ่ คือ ท่าพระจันทร์ ท่าวังหลัง
ท่ามหาราช และท่าช้าง

5.3 สื่อโฆษณาที่เข้าถึงกลุ่มบุคคลเฉพาะในสถานที่ต่างๆ

เนื่องจากในปัจจุบันนี้ การโฆษณามิได้มองถึงการเข้าถึงบุคคลในเรื่องของปริมาณเท่านั้น
บริษัทโฆษณาและเจ้าของสินค้าผู้ให้การสนับสนุนสื่อโฆษณายังให้ความสำคัญกับสื่อโฆษณาที่เข้าถึงผู้บริโภคตามวิถีการใช้ชีวิตอีกด้วย
ดังนั้นทางบริษัทฯ จึงได้วางแผนพัฒนารูปแบบของสื่อโฆษณาใหม่ๆในสถานที่ใหม่ๆอยู่เสมอ เช่น
สื่อโฆษณาในสถานที่เที่ยวยามราตรี ผับ ร้านอาหาร สื่อโฆษณาที่ตอบสนองผู้ใช้บริการขนส่งมวลชน
(Mass Transit) อันได้แก่ รถร่วม ขสมก – สุวรรณภูมิ, Shuttle Bus, Impact Link
สื่อโฆษณาในสวนสวนสาธารณะและสถานที่ออกกำลังกาย เป็นต้น
ส่วนที่ 2

บริษัทที่ออกหลักทรัพย์

(Executive Summary)

บริษัท ไลฟ์ อินคอร์ปอเรชั่น จำกัด (มหาชน) (“บริษัทฯ” หรือ “บีเอ็นที เอ็นเตอร์เทนเม้นท์”
หรือ “LIVE”) เป็นบริษัทที่จดทะเบียนในตลาดหลักทรัพย์ในหมวดบันเทิงและสันทนาการ
ประกอบธุรกิจให้บริการรายการบันเทิงและโฆษณาผ่านสื่อ โดยมีที่ตั้งสำนักงานใหญ่ที่ 390
ถนนรามคำแหง แขวงหัวหมาก เขตบางกะปิ กรุงเทพมหานคร 10240 ทะเบียนบริษัทเลขที่
0107537002290 (เดิมเลขที่ บมจ. 476 )โทรศัพท์ (662) 736-3850 โทรสาร (662)
736-3851 เว็บไซต์: www.live.co.th
7. ข้อพิพาททางกฎหมาย

บริษัทมีข้อพิพาททางกฎหมายที่เกิดจากการค้าทั่วไป
ซึ่งเข้าเป็นคู่ความในลักษณะของการผิดสัญญาที่บริษัทเข้าไปทำการค้าด้วย เช่น สัญญาซื้อขาย
สัญญาว่าจ้าง เป็นต้น อย่างไรก็ตาม ณ วันที่ 31 ธันวาคม 2549
บริษัทและบริษัทย่อยมีข้อพิพาททางกฎหมายที่มีทุนทรัพย์ในการฟ้องร้องอยู่ในระดับที่ใม่มีนัยสำคัญเมื่อเทียบกับสินทรัพย์ของบริษัท
รายละเอียดเกี่ยวกับหัวหน้างานตรวจสอบภายในและหัวหน้างานกำกับดูแลการปฏิบัติงานของบริษัท
(Compliance)

รายละเอียดเกี่ยวกับหัวหน้างานตรวจสอบภายใน

นายคมสัน วรดำรง อายุ 40 ปี

ตำแหน่ง เจ้าหน้าที่ตรวจสอบภายในอาวุโส

การศึกษา ปริญญาตรีบริหารธุรกิจ(บัญชี) มหาวิทยาลัยศรีนครินทร์วิโรฒน์

ประวัติการทำงาน ปัจจุบัน หัวหน้างานตรวจสอบภายใน บมจ. ไลฟ์ อินคอร์ปอเรชั่น

ผู้ช่วยผู้จัดการฝ่ายตรวจสอบภายใน Laore Panich Co., Ltd.

รายละเอียดหัวหน้างานกำกับดูแลการปฏิบัติงานของบริษัท

-ไม่มี-
รายละเอียดเกี่ยวกับรายการประเมินราคาทรัพย์สิน

-ไม่มี-